ലാലേട്ടന് എത്തി, 12th മാനിന്റെ ലൊക്കേഷനില് മോഹന്ലാല് വിഡിയോ പങ്കുവെച്ച് ജിത്തു ജോസഫ് മോഹന്ലാലിനെ നായകനാക്കി ജീത്തു ജോസഫ് സംവിധാനം ചെയ്യുന്ന 12TH മാന്റെ ചിത്രീകരണം കഴിഞ്ഞ മാസമാണ് ആരംഭിച്ചത്. ഇപ്പോള് ചിത്രത്തിലേക്ക് ജോയിന് ചെയ്തിരിക്കുകയാണ് മോഹന്ലാല്. ജിത്തു ജോസഫാണ് ലൊക്കേഷനില് മോഹന്ലാല് എത്തിയത് അറിയിച്ചുകൊണ്ട് വിഡിയോ പങ്കുവെച്ചത്. ഇടുക്കിയിലെ സെറ്റിലാണ് മോഹന്ലാല് എത്തിയത്. കഴിഞ്ഞ മാസം പതിനേഴിന് ചിത്രത്തിന്റെ ഷൂട്ടിംഗ് ആരംഭിച്ചിരുന്നു. കഴിഞ്ഞ ദിവസം പൃഥ്വിരാജ് സംവിധാനം ചെയ്യുന്ന ബ്രോ ഡാഡി ചിത്രീകരണം പൂര്ത്തിയാക്കിയതിനു പിന്നാലെയാണ് മോഹന്ലാല് 12TH മാന് ലൊക്കേഷനില് എത്തിയത്. ദൃശ്യം 2ന് ശേഷം മോഹന്ലാലും ജിത്തു ജോസഫും ഒന്നിക്കുന്ന ചിത്രമാണിത്. കെ ആര് കൃഷ്ണകുമാറിന്റെ തിരക്കഥയിലാണ് ട്വല്ത്ത് മാന് ഒരുങ്ങുന്നത്. മിസ്റ്ററി ത്രില്ലര് ആയി ഒരുങ്ങുന്ന ചിത്രം നിര്മ്മാണം ആശിര്വാദ് സിനിമാസിന്റെ ബാനറില് ആന്റണി പെരുമ്ബാവൂര് ആണ് നിര്വ്വഹിക്കുന്നത്. സതീഷ് കുറുപ്പ് ആണ് ഛായാഗ്രാഹണം നിര്വഹിക്കുന്നത്. പശ്ചാത്തലസംഗീതം അനില് ജോണ്സണ്.